wickkiey/tamil-wikipedia-chunked huggingface dataset:
# நாம் ஆற்றுப் போர்

**நாம் ஆற்றுப் போர்** (*Battle of Nam River*) என்பது தென்கொரியாவில் உள்ள நாம் ஆற்றுக்கும் நாக்தாங் ஆற்றுக்கும் அருகில் நடந்த தொடக்க நிலை கொரியப் போராகும். இது ஐ.நா படைகளுக்கும் வட கொரியப் படைகளுக்கும் இடையில் 1950 இல் ஆகத்து 31 முதல் செப்டம்பர் 19 வரை நடந்தது. இது புசான் எல்லையோரப் போரின் ஒரு பகுதியாகும். மேலும் இது அப்போது நடந்த பல பெரும்போர்களில் ஒன்றாகும். அமெரிக்கப் படைகளும் கொரியக் குடியரசுப் படைகளும் இணைந்து, ஆற்றின் குறுக்கே வட கொரியப் படை தொடர்ந்த முற்றுகையை முறியடித்ததும், இது ஐநா தரப்புப் படைகளின் வெற்றியில் முடிந்தது.  
புசானின் தென்பாங்கில் உள்ள நாக்தாங் ஆற்றின் கிளையாறுகளில் ஒன்றான நாம் ஆற்றின்கரை நெடுக, மாசான் போர்க்களத்தில் மாசானைக் காக்க, அமெரிக்கப்படைசார்ந்த 35 ஆம் காலாட்படையணியும் 25 ஆம் காலாட்படையணியும் அணிவகுத்து நின்றன. வட கொரியாவின் மக்கள்படையின் 7 ஆம் பிரிவு ஆகத்து 31 ஆம் நாளன்று நாம் ஆற்றின் குறுக்கேபுகுந்து ஆற்றைக் கடந்துவரலானது. இதை இடைமறித்து வெற்றியுடன் 35 ஆம் காலாட்படையணி வட கொரிய முன்னேறுவதைக் கடுமையாக எதிர்த்து தடுத்து நிறுத்தியது. என்றாலும் பல ஆயிரம் வடகொரியர்கள் ஆற்றுப்போக்கில் இருந்த ஒரு துளையூடாகத் திரண்டுவந்து அமெரிக்கப் படையைச் சுற்றிவளைத்தனர். இதனால் அமெரிக்கப் படையணிகளுக்கும் வடகொரியப் படைக்கும் இடையே கும் ஆற்றின் நெடுகிலும் பின்புறமும் கடும்போர் மூண்டது. இறுதியில் வடகொரியப் படை முற்றிலுமாக அமெரிக்கப் படைவீர்ர்களால் முறியடிக்கப்பட்டது.  
போரில் புசானைக் கைப்பற்ற முன்னேறிவந்த வடகொரியப் படையைப் பின்னேறச் செய்ததில் 35 ஆம் காலாட்படை பெரும்பங்கு வகித்தது. இதனால் கிடைத்த கால இடைவெளி இன்சான் எதிர்த்தாக்குதலால் எதிரியின் முறியடிப்பை மேற்கொள்ள, அமெரிக்கப்படையணிகள் நன்றாக ஆயத்தமாக உதவியது. இதனால் புசானில் வடகொரியப் படையை முற்றிலுமாகத் தோல்வியுறச்செய்தல் எளிதாக முடிந்தது. இது 35 ஆம் காலாட்படைக்கு அமெரிக்கக் குடியரசுத் தலைவரின் பாராட்டுரையைப் பெற்றுத் தந்தது.
# நாம் ஆற்றுப் போர்

## பின்னணி

### போர் வெடிப்பு

கொரியக் குடியரசை அதன் வடபுல நாடான கொரிய மக்கள் சனநாயகக் குடியரசு 1950 சூன் 25 ஆம் நாள் முற்றுகையிட்டுப் போர்வெடித்ததும் ஐநா அப்போரை எதிர்கொள்ள, தென்கொரியாவின் உதவிக்குப் படையனுப்ப முடிவு செய்தது. வடகொரிய முற்றுகையை எதிர்க்கவும் தென்கொரிய வீழ்ச்சியைத் தடுக்கவும், ஐநா உறுப்பு நாடான அமெரிக்கா கொரியத் தீவகத்துக்குப் படையனுப்ப உறுதி எடுத்தது. என்றாலும் இரண்டாம் உலகப் போருக்குப் பிறகு ஆசியக் கிழக்குப் பகுதியில் இருந்த அமெரிக்கப் படைகளின் தொகை குறைந்துவிட்டிருந்தது. அந்த நேரத்தில் அருகில் ஜப்பானில் தங்கி இருந்த படை 25 ஆம் காலாட்படையணி ஒன்றேயாகும். அப்படையின் தொகை மிக அருகி இருந்ததோடு, அதனிடம் இருந்த கருவிகளும் படைநிதி ஒதுக்கீடின்றி காலாவதியாகி விட்டிருந்தன. இருந்தாலும் உடனடியாக தென்கொரியாவுக்குச் செல்லும்படி 24 ஆம் காலாட்படைக்கு ஆணையிடப்பட்டது.  
வடகொரிய முன்னேற்றங்களால் ஏற்பட்ட அதிர்ச்சியை ஏற்க கொரியாவுக்கு அனுப்பப்பட்ட முதல் அமெரிக்கப் படையணியாக 24 ஆம் காலாட்படையணி அமைந்தது. வடகொரியப் பேரணிகட்கு மற்ற அமெரிக்கப் படையணிகள் வரும்வரை ஈடுகொடுக்கவே இது அனுப்பப்பட்டது. எனவே இந்த அணி பல வாரங்கட்குத் தனித்தே போரிடவேண்டிய கட்டாயநிலை. எனவே இது வடகொரிய முன்னேற்றத்தை தடுக்கப் பெரிதும் திணறியது. இது அமெரிக்க முதலாம் குதிரைப்படையணியும் 7 ஆம் காலாட்படையணியும் 25 ஆம் காலாட்படையணியும் அமெரிக்க எட்டாம் பெரும்படையும் வரும்வரை ஈடுகொடுக்கத் தன்னால் முடிந்தவரை பாடுபட்டது.சுமித் படையணி தோற்ற ஒரு மாதத்துக்குப் பிறகு 24 ஆம் காலாட்படையணி, எண்ணிக்கையிலும் படைக்கலங்களிலும் வலுவான வடகொரியப் படைகளால் மாறிமாறித் தாக்கப்பட்டு, தெற்கே விரட்டப்பட்டன. 24 ஆம் காலாட்படையணிகள் சோச்சிவான் போரிலும் அடுத்த சோனான் போரிலும் பியாங்தேக் போரிலும் தொடர்ந்து தெற்கு நோக்கித் துரத்தப்பட்டன.அப்போது தான் அமெரிக்க எட்டாம் படைத்தொகுதி, கிட்டதட்ட வடகொரியபடைக்கு ஈடான புதிய படையணிகள் அன்றாடம் கொரியாவுக்கு வரத்தொடங்கின .
# நாம் ஆற்றுப் போர்

## பின்னணி

### வட கொரியப் படை முன்னேற்றம்

தேயானைக் கைப்பற்றியதும் வடகொரியப்படைகள் புசான் எல்லையோரம் முழுவதையும் சுற்றிவளைக்கலாயின. வடகொரியாவின் 4 ஆம் படைப்பிரிவும் 6 ஆம் காலாட்படையணியும் தெற்கு நோக்கி அணிவகுத்து முன்னேறி, ஐநாவின் வடக்கு அணிவகுப்பை சுற்றிவளைக்கச் சென்றன. இதனால் வடகொரியப்படைகள் மிகப் பரவலாக விரவி அமையலானது. மேலும் அவை ஐநா படையிருப்பு நோக்கி முன்னேறி தன்னைவிட பாரிய அமெரிக்க படையணிவகுப்பையும் தென்கொரியப் படைகளையையும் தொடர்ந்து தெற்குநோக்கிப் பின்னேறவும் வைத்தன.  
அமெரிக்கப் படைகள் தொடர்ந்து பின்னேறிவர, கடைசியில் வடகொரியப் படைகள் முன்னேற்றம் பல தாக்குதல்களுக்குப் பிரகு தென்கொரியாவின் கடைகோடித் தென்பகுதியில் தடுத்து நிறுத்தப்பட்டன. மூன்றாம் படையணி, புதியதாகவந்த 29 ஆம் காலட்படையணி அனைத்துமே ஏடாங் மறைநிலைத் தாக்குதலால் வடகொரியப் படைகளால் சூலை 27 ஆம் நாளன்று முறியடிக்கப்பட்டன. இது வடகொரியப்படைக்குப் புசான் செல்வதற்கான கணவாயை உருவாக்கித் தந்தது. அமெரிக்க 19 ஆம் காலாட்படையைப் பின்னேறச் செய்து மேற்கில் சிஞ்சுவைக் கைப்பற்றியதும் புசானை அடைதல் வடகொரியப்படைக்கு மேலும் எளியதாகியது..என்றாலும் ஆகத்து 2 இல் அமெரிக்கப்படைகள் நாட்ச் போரில் வடகொரியப்படையை எதிர்த்துக் கடுமையாகத் தாக்கிப் பின்னடையச் செய்தன. அப்போரில் வடகொரியப்படைகளுக்கு பெருஞ்சேதாரம் ஏற்படவே, தம்மை ஆயத்தப்படுத்திக் கொள்ளவும் கூடுதல் படையணிகளை எதிர்பார்த்தும் அவை மேற்கே பல நாட்களுக்குப் பின்னேறின. இது இருதரப்புப் படைகளும் புசான் எல்லையோரப் போரில் ஒன்றையொன்று எதிர்கொள்ள தம்மை ஆயத்தப்படுத்திக் கொள்ளவும் உதவியது.
# நாம் ஆற்றுப் போர்

## பின்னணி

### மாசான் முற்றுகை

நாட்ச் போருக்குப் பிறகு கிடைத்த இடைவேளையில், எட்டாம் பெரும்படையின் தளபதி வால்டன் வாக்கர் வில்லியம் பி. கீன் பொறுப்பில் இருந்த 25 ஆம் காலாட்படையணியை மாசானுக்கு மேற்கில் இருந்த புசான் எல்லையோரத் தெற்குப் புறத்தில் தற்காப்பாக நிறுத்துமாறு ஆணையிட்டார். இந்த இருப்புக்கு ஆகத்து 15 இல் 25 ஆம் காலாட்படையணி நகர்ந்தது.மாசானின் மேற்குத் தரப்பகுதி மிகவும் கரடுமுருடாக இருந்ததால் அந்நிலை அணிவகுப்புகளின் இருப்புகளைக் கட்டுப்படுத்தியது. சிஞ்சு கணவாயின் கிழக்கு புறத்தில் எளிதாக தற்காப்புப் போர் நிகழ்த்த ஏற்ற இடமாக மாசானின் மேற்குமலைப்புறம் அமைந்தது. அங்கே சோபுக்சானின் 2000 அடி உயரக் கொடுமுடிகள் அமைந்து, மாசானுக்கு மேற்கே வடக்கு-தெற்குக்கான ஒரே இணைப்பாக இருந்த கோமம்-நி – ஆமான் - சிண்டாங் சாலைக்குப் பாதுகாப்பாக அமைந்தன.  
வடக்கில், மச்சந் சிஞ்சு நெடுஞ்சாலையில் இருந்து நாம் ஆறு வரையில் பல வாட்டமான தற்காப்புப்போர் நடத்துவதற்கான இருப்புகள் அமைந்திருந்தன. இடையில் இருந்த சுங்கம்-நி மேட்டுச் சமவெளி இதற்கு மிகவும் பொருத்தமாக அமைந்திருந்தது. இது மாசான் சாலையையும் உயிரியாங்குக்கான நாம் ஆற்றைக் கடக்கும் சாலையையும் இணைக்கும் ஒரு முதன்மைச் சந்திப்பைக் கட்டுப்படுத்தும் இடமாகும். நாம் ஆறும் நாக்தாங் ஆறும் கூடுமிடத்தில் அமெரிக்க 25 ஆம் காலட்படையணியின் வலது அணிவகுப்பும் 24 ஆம் காலாட்படையணியின் இடது அணிவகுப்பும் இணைந்திருத்தல் தேவையான ஒன்றாகும். எனவே 25 ஆம் காலாட் படையணியும் மாசான்-சிஞ்சு நெடுஞ்சாலை சிண்டாங்-நி-ஆமான் சாலையைச் சந்திக்கும் கோமம்-நி சாலை இடைவெட்டுமுகத்தைக் காப்பாற்ற, அவ்விடத்துக்கு நகர்ந்தது.
# பொந்தன்புளி

**பொந்தன்புளி** அல்லது **ஆனைப்புளி**, **பெருக்கமரம்** என்றும் தமிழில் அழைக்கப்படுவது (அறிவியல் பெயர்; *Adansonia digitata*, ஆங்கிலத்தில்; *baobab*) என்பது ஒரு மரமாகும். இது ஆப்பிரிக்க கண்டத்தைச் சேர்ந்த பெருக்க மரம் ஆகும். குறிப்பாக சூடான உலர்ந்து காணப்படும் சகாராவுக்கு தெற்கில் உள்ள ஆப்பிரிக்கப் பகுதிகளில் உள்ள சவானாவில் காணப்படுகிறது. இம்மரங்கள் தமிழகம் மற்றும் இலங்கைக்கு குதிரை வணிகர்களாக வந்த அரேபியர்களின் மூலமாக ஆயிரம் ஆண்டுகளுக்கு முன்னரே வந்து சேர்ந்தன. குதிரைகளுக்கு உணவாக அரேபியர்கள் பொந்தன்புளி மரத்தின் இலைகள், பூக்கள் மற்றும் கொட்டைகளை கொடுப்பார்கள்.
# பொந்தன்புளி

## தாவரவியல்

பொந்தன் புளிய மரத்தின் அறிவியல் பெயர் (அரபு மொழியில் வழங்கப்படும் பெயரில் இருந்தும்: بو حباب), ஆப்ரிக்க வறண்ட நிலங்களில், இம்மரத்தை முதன்முதலாக கண்டறிந்த பிராஞ்சு நாட்டைச் சேர்ந்த மைக்கேல் அடன்சன் (1727-1806) என்னும் தாவரவியலாளர் பெயரையும் இணைத்து அடன்சோனியா டிஜிடேட்டா (Adansonia Digitata) என்ற தாவரவியல் பெயர் இதற்கு சூட்டப்பட்டது. இவரால் அதிகாரபூர்வமாக செனிகல் நாட்டில் உள்ள சோர் என்ற தீவில் 1749 ஆம் ஆண்டில் இம்மரம் கண்டுபிடிக்கப்பட்டது. இம்மரத்தின் இலைகள் கீரையாகச் சமைத்து உண்ணக் கூடியதாகவும், கனிகள் சுவையான பானம் தரக்கூடியதாகவும் இருப்பதைக் கண்டார் ஆப்பிரிக்காவில் இருந்தபோது ஒரு நாளில் இரண்டுமுறை இந்த பானத்தை குடித்துவந்தார். இதனால் இவர் உடல் நலம் மேம்பட்டதாக நம்பினார்.
# பொந்தன்புளி

## விளக்கம்

கிளைகள் மற்றும் இலைகள் ஐவிரல் அமைப்புடன் கையை ஒத்ததாக இருக்கும். ஐந்து முதல் இருபத்தைந்து மீட்டர் வரையிலும் உயரமாக வளரக்கூடிய பொந்தன்புளி மரங்களின் அடிப்பாக சுற்றளவு சுமார் 10–14 மீட்டர் கொண்டது.
# ரோடாசு கோட்டை

**ரோடாசு கோட்டை** (*Rohtas Fort*, *கிலா ரோடாசு*) பாக்கித்தானின் பஞ்சாப் மாநிலத்தில் ஜீலம் நகருக்கு அருகே அமைந்துள்ள வரலாற்றுச் சிறப்பு மிக்க காவற் கோட்டையாகும். 16ஆம் நூற்றாண்டில் ஆப்கானிய அரசர் சேர் சா சூரியால் வடக்கு பஞ்சாப் பகுதியில் பழங்குடியினரின் புரட்சியை ஒடுக்க இக்கோட்டையை கட்டினார். இந்தக் கோட்டையின் சுற்றளவு ஏறத்தாழ 4&nbsp;கி.மீ. ஆகும். முகலாயப் பேரரசர் நசிருதீன் உமாயூனை வீழ்த்திய சூர் பரம்பரையை எதிர்த்து போடோகர் பழங்குடிகள் போராடி வந்தனர்; இவர்களை ஒடுக்கவே இந்தக் கோட்டை கட்டப்பட்டது.  
இந்தக் கோட்டையை கட்ட எட்டு ஆண்டுகள் ஆயிற்று; 1555இல் முகலாய பேரரசர் நசிருதீன் உமாயூன் இக்கோட்டையைக் கைப்பற்றினார்.ஈரானின் துருக்கிய அரசர் நாதிர் ஷா, ஆப்கானிய அரசர் அகமது ஷா துரானி மற்றும் மராத்தா படைகளும் பஞ்சாப் பகுதியில் போரிட்டபோது இங்கு முகாமிட்டுள்ளனர். 1825இல் இக்கோட்டையை கைப்பற்றிய சீக்கிய அரசர் ரஞ்சித் சிங்கும் நிர்வாகத்திற்காக இக்கோட்டையை அவ்வப்போது பயன்படுத்தி உள்ளார்.
# ரோடாசு கோட்டை

## கட்டப்பட்டதற்கான காரணங்கள்

*கனூஜ் சண்டையில்* தோற்கடிக்கப்பட்ட உமாயூன் பெர்சியாவில் தங்கியிருந்தார்; அவர் மீண்டும் இந்தியா வருவதை தடுக்கும் எண்ணத்துடனேயே சேர் ஷா சூரி இந்தக் கோட்டையை கட்டினார். மலைப்பாங்கான ஆப்கானித்தானுக்கும் பஞ்சாப் சமவெளிக்கும் இடையில் பெரும் தலைநெடுஞ்சாலையில் இந்தக் கோட்டை அமைந்துள்ளது. முகலாயப் பேரரசுக்கு விசுவாசமாக இருந்த போடோகர் பழங்குடிகள் சேர் சா சூரிக்கு எதிராக புரட்சியில் ஈடுபட்டனர். இவர்களை ஒடுக்கவே இக்கோட்டை வலிமையுடன் கட்டப்பட்டது. 1555இல் உமாயூன் இக்கோட்டையைக் கைப்பற்றினார்.
# ரோடாசு கோட்டை

## அமைவிடம்

மலைப்பாங்கான வடமேற்கு எல்லை மாகாணத்திற்கும் சமவெளியான பஞ்சாபிற்கும் இடையே வரலாற்றுச் சிறப்புமிக்க பெரும் தலைநெடுஞ்சாலையில் இக்கோட்டை அமைந்துள்ளது. ஜூலம் நகரத்திற்கு வடமேற்கில் 16 கி.மீ. தொலைவிலும் தினா நகரிலிருந்து 7 கி.மீ. தொலைவிலும் ஆழ்ந்த பள்ளத்தாக்கில் அமைந்துள்ளது. ககான் ஆறும் பர்னால் காசு ஓடையும் சேர்ந்து கிழக்கில் தில்லா ஜோகியன் நோக்கிச் செல்லுமிடத்தில் சிறு குன்றில் கட்டப்பட்டுள்ளது. இக்கோட்டை தனது சுற்றுப்புறத்திலிருந்து உயரத்தில் உள்ளது. கடல் மட்டத்திலிருந்து 2660 அடி (818 மீ) உயரத்தில் பரப்பளவில் கட்டப்பட்டுள்ளது.
# ரோடாசு கோட்டை

## கட்டமைப்பு

ரோடாசு கோட்டை காவற்கோட்டமாகும்; இதில் 30,000 படைவீரர்கள் தங்கக்கூடியதாக உள்ளது. இதன் அமைவிடம், பெரும் சுவர்கள், பொறி வாயில்கள் மற்றும் 3 படிக் கிணறுகள் காரணமாக எத்தகைய முற்றுகையையும் தாங்கக்கூடியதாக இருந்தது. இருப்பினும் இக்கோட்டையை எவரும் முற்றுகை இடவில்லை.  
கோட்டையின் பெரும்பகுதி செவ்வகமாக வெட்டப்பட்டக் கற்களால் ஆனது. இவை அடுத்துள்ள தர்ராக்கி போன்ற சிற்றூர்களிடமிருந்து சேகரிக்கப்பட்டன. கோட்டையின் சில பகுதிகள் செங்கற்களால் ஆனவை.  
இக்கோட்டை எவ்வித ஒழுங்கான வடிவமுமின்றி அமைந்திருந்த குன்றின் வடிவத்தை எடுத்திருந்தது. இதன் சுற்றளவு 5.2&nbsp;கி.மீ.யாக இருந்தது. 533 மீட்டர் நீளமுள்ள அரண் கோட்டைத் தலைவரின் மையப்பகுதியை மற்ற பகுதிகளிலிருந்து பிரித்தது.  
கோட்டையில் ஒழுங்கற்ற இடைவெளிகளில் 68 கொத்தளங்கள் (கோபுரங்கள்) உள்ளன. மூன்று படிக்கிணறுகளில் ஒன்று மையப்பகுதியிலும் மற்றவை மற்ற பகுதிகளிலும் அமைந்துள்ளன. *இலங்கர் கனி* என்ற வாயில் மையப்பகுதிக்கு திறக்கின்றது; இது ஓர் பொறி வாயிலாகும்; கொத்தளங்களிலிருந்து இந்த வாயிலை நோக்கி நேரடியாக தாக்க முடியும்.  
குவாசு கனி என்ற வாயில் இரட்டைச் சுவர் முறைக்கு காட்டாகும். மேற்குப்பகுதியில் உள்ளதோர் பகுதி மையப்பகுதியினுள் உள்ள பாதுகாப்புப் பகுதியாகும். இதற்கு ஒரு வாயிலே உள்ளது; படிக்கிணறுடன் இருந்த இப்பகுதியே கோட்டைத் தலைவரும் அவர் குடும்பத்தினரும் வாழ்வதற்கான பகுதியாகும். இந்த பாதுக்காக்கப்பட்ட பகுதியில் சாஹி மசூதி என்ற அழகான மசூதி அமைந்துள்ளது. இந்தக் கோட்டையில் அரண்மனை எதுவும் கட்டப்பட்டிருக்கவில்லை. இராசா மான்சிங் மட்டுமே தற்போது மான்சிங் அவேலி எனப்படும் கட்டமைப்பை கட்டியுள்ளார். இது பாதுக்காக்கப்பட்ட பகுதியின் உயரமான பகுதியில் கட்டப்பட்டுள்ளது.
# வீரக்குமாரசாமி கோயில், வெள்ளக்கோயில்

**அருள்மிகு வீரக்குமாரசாமி கோயில்** தமிழ்நாட்டில், திருப்பூர் மாவட்டம், வெள்ளக்கோயில் என்னும் ஊரில் அமைந்துள்ளது. இக் கோயிலானது கொங்கு வெள்ளாளர் இனத்தில் உள்ள ஆந்தைகூட்டம், தனஞ்செயகூட்டம், மாடகூட்டம் என 11 கூட்டங்களின் குல தெய்வமாகும். இங்கு மூலவர் வீரக்குமாரசாமி. 54' உயரங்கொண்ட ஐந்து நிலை ராஜகோபுரமும், மூன்று நிலை கொண்ட 35' உயர உள்கோபுரமும் கொண்டுள்ளது.
# வீரக்குமாரசாமி கோயில், வெள்ளக்கோயில்

## வழிபாடு

இக்கோயிலில் பொட்டிலி வழிபாடு மிகுந்த சிறப்புப் பெற்றது. இக்கோயிலின் தல விருட்சம் காக்கராட்டான் மரம் ஆகும்.
# வீரக்குமாரசாமி கோயில், வெள்ளக்கோயில்

## திருவிழாக்கள்

தமிழ் மாசி மாதத்தில் சிவராத்திரி அன்று தேரோட்டம் மிகச் சிறப்பாக நடைபெறும்.
# கம்போடியர் இலக்கியம்

கற்சுவரில் உள்ள ஒரு மகாபாரதக்காட்சி. சுந்தா மற்றும் உபசுந்தா சகோதரர்கள் அழகிய பெண்ணான அப்சரா திலோத்தமாவை அடைய சண்டையிடுகிறார்கள். சில பண்டைய உள்ளூர் வாய்மொழி இலக்கியங்களில் இந்து காவியங்கள் ஈர்க்கப்பட்டுள்ளன.]]  
**கம்போடியர்** அல்லது **கெமர்** (*Cambodian or Khmer literature*) இனமக்களின் இலக்கியம் மிகப் பழமையான காலத்திலேயே தோற்றம் பெற்றுள்ளதாக அறியப்படுகிறது. பெரும்பாலான தென்கிழக்காசியாவின் இலக்கியங்கள் போலவே கம்போடியர் இலக்கியத்தின் சொற் தொகுதியும் இரண்டு வேறுபட்ட அம்சங்களை அல்லது நிலைகளைக் கொண்டுள்ளது.  
- பெரும்பாலும் அரசவை அல்லது புத்த மடங்களால் கட்டுப்படுத்தப்பட்ட எழுதப்பட்ட இலக்கியம் மற்றும் உள்ளூர் நாட்டுப்புறவியலை அடிப்படையாகக் கொண்ட வாய்மொழி இலக்கியம் முதலியன இவ்விரண்டு வேறுபட்ட நிலைகளாகும்.
- கம்போடிய சமுதாயத்தினரிடம் மேம்பட்டிருந்த பௌத்த மதக் கொள்கைகளும், இந்து மதத்தின் பழம்பெரும் காவியங்களான இராமாயணம் மற்றும் மகாபாரதக் கருத்துகளும் இவ்விலக்கியங்களில் ஆதிக்கம் செலுத்தின.
# கம்போடியர் இலக்கியம்

## பண்டையக்காலக் கல்வெட்டுகள்

கல்வெட்டுகளின் மீது காணப்படும் கல்வெட்டெழுத்துகள் கெமர் மொழியின் பழைமைக்குச் சான்றாக விளங்குகின்றன. கெமர் பேரரசின் வரலாற்றை மீட்புருவாக்கம் செய்வதற்குக் கிடைத்த எழுதப்பட்ட ஆதாரங்களாகவும் இவை விளங்குகின்றன.  
பத்திகள், தூண்கள் மற்றும் சுவர்களின் மீது எழுதப்பட்டிருந்த இக்கல்வெட்டெழுத்துகள், அரச மரபின் மதப்பிரகடனங்கள், பிராந்திய வெற்றிகள் மற்றும் பேரரசின் உள்ளமைப்பு முதலியனவற்றை வெளிச்சத்திற்குக் கொண்டு வருகின்றன.
# கம்போடியர் இலக்கியம்

## பௌத்த சமயப் போதனைகள்

கெமர் மொழியின் பழைமையான சில ஆவணங்கள், பாலி மொழியில் எழுதப்பட்ட கௌதம புத்தரின் போதனைகளான திரிபிடகத்தின் மொழிபெயர்ப்புகள் மற்றும் கருத்துரைகள் என்பதை இக்கல்வெட்டுச் செய்திகள் உணர்த்துகின்றன.  
பெரும்பாலும் இந்நூல்கள் பௌத்தத் துறவிகளால் பனை ஓலைகளில் எழுதப்பட்டிருந்தன. நாடு முழுவதுமுள்ள பல்வேறு மடங்களில் வைக்கப்பட்டிருந்த இத்தகைய நூல்களில் பல கம்போடியாவை ஆண்ட அரசியற்கட்சியான கெமர் ரூச் படையினரால் அழிக்கப்பட்டன.
# கம்போடியர் இலக்கியம்

## கம்போடியர் இராமாயணம்

பிரபல இந்தியக் காவியமான இராமாயணத்தின் கம்போடியப் பதிப்பு *இரீம்கர்* (இராமர் மரபு) எனப்படுகிறது. கம்போடிய இராமாயணம், நடன அசைவுகளைத் தழுவி இசையொலியுடன் கூடிய வசனங்களால் பல பத்திகளாக ஆக்கப்பட்டிருந்தது. உள்ளூர் நடனக் கலைஞர்கள் அவற்றை நடனமாகவும் ஆடிக் காட்சிப்படுத்தினர்.  
கம்போடிய நாட்டின் மிகப் பழைமையான நாடகக் கலை வடிவமாக இரீம்கர் உள்ளது. அனுமன் மற்றும் சோவன்மச்சா என்றழைக்கப்பட்ட தங்கக் கடற்கன்னி குறித்த இராமாயணக் காட்சியை அடிப்படையாகக் கொண்டது ரோபம் சோவன் மச்சா என்ற நடனவடிவமாகும். இது மிகவும் புகழ்பெற்ற பாரம்பரியக் கம்போடிய நடனவடிவங்களில் ஒன்றாகும்.
# கம்போடியர் இலக்கியம்

## அரசவை இலக்கியங்கள்

1629 முதல் 1634 வரையிலான காலத்தைச் சார்ந்த இரண்டாம் தோமாரச்சா என்ற அரசர் கெமர் இளம் தலைமுறையினருக்கான கவிதை ஒன்றை எழுதினார். இன்றளவுக்கும் நேசிக்கப்படும் ஒரு பாரம்பரியக் கவிதையாக அக்கவிதை மதிக்கப்படுகிறது.  
1841 முதல் 1860 வரையிலான காலத்தைச் சார்ந்த அரசர் அங் துவாங் அரசராக மட்டுமின்றிப் பழம்பெரும் கெமர் இலக்கிய உரைநடை ஆசிரியராகவும் அறியப்படுகிறார்.  
இவருடைய காக்கெ (சமசுகிருதத்தின் பெண் காக்கை என்ற சொல்லில் இருந்து தோன்றியது) சாதகக் கதைகளால் அகத்தூண்டல் பெற்று எழுதப்பட்ட நாவலாகும். இந்நாவலில் பிராந்திய நாட்டுப்புறக் கதையின் கூறுகள் பரவலாகக் காணப்படுகின்றன. துரோகம் செய்யும் ஒரு பெண் அவளுடைய நம்பிக்கைத் துரோகச் செயலுக்காக முடிவில் கணவனால் எவ்வாறு தண்டிக்கப்படுகிறாள் என்பதை விவரிப்பதாக அந்நாவலை அவர் படைத்துள்ளார். இந்நாவல் குறிப்பிட்ட சில முக்கியமான தார்மீகப் படிப்பினைகளைக் கொண்டிருப்பதால் கம்போடியப் பள்ளிகளில் நீதி போதனைத் துணைப்பாடமாக வைக்கப்பட்டிருந்தது. காக்கெ நாவலின் சமூக நெறிகள் பாரம்பரியமாகக் கெமர் இனப் பெண்களுக்குக் கற்பிக்கப்பட்டு வருகின்றன. மேலும் இந்நாவலின் கதை மதிப்புகள் தற்காலத்திற்கும் ஏற்புடைய கலாச்சாரப் பொருத்தத்தைக் கொண்டுள்ளன.  
அரசர் அங் துவாங், சாதகக் கதைகளால் அகத்தூண்டல் பெற்று எழுதிய மற்றொரு நாவல் புத்திசென் நியாங் கோங் ரெயி என்ற நாவலாகும். பன்னிரண்டு சகோதரிகளில், ஒருத்தியின் மகனான புத்திசென்னுக்காகத் தன் இன்னுயிரையும் தியாகம் செய்யத் தயாராக இருக்கும் கோங் ரெயி என்ற பெண்ணைப் பற்றி இந்நாவல் பேசுகிறது.கெமர் இனக் கவிஞர்களும் பாடலாசிரியர்களும் தங்கள் பாடல்களில் நடத்தை கெட்ட பெண்களைக் காக்கெ என்றும் உண்மைக்குப் புறம்பில்லாத பெண்களை நியாங் கோங் ரெயி என்றும் இந்த சொற்களைப் பயன்படுத்துகின்றனர்.
# கம்போடியர் இலக்கியம்

## கம்போடிய அரசர்களின் தொடர் வரலாறு

கம்போடிய அரசர்களின் தொடர் வரலாறு அல்லது கம்போடியத் தொடர் வரலாறு என்பது சுமார் 1430 ஆம் ஆண்டு தொடங்கி 16 ஆம் நூற்றாண்டு வரையிலான காலத்தை மையப்படுத்துகின்ற 18 மற்றும் 19 ஆம் நூற்றாண்டைச் சார்ந்த வரலாற்றுச் சிறப்பு மிக்க கையெழுத்துப் பிரதிகளின் தொகுப்பாகும். பிரெஞ்சு தேசிய நூலகத்தில் இக்கையெழுத்துப் பிரதிகளின் 34 பிரதிகளும் இலத்தின் மொழியில் பார்த்துப் படியெழுதிய மூன்று பிரதிகளும் பாதுகாக்கப்பட்டுள்ளன. 1796 ஆம் ஆண்டு வரையிலான மிகப்பழம் தொடர்வரலாறான ஆங் எங்கின் துண்டுகள் என்ற நூலும் தாய்லாந்தின் தாய் மொழியில் மொழிபெயர்க்கப்பட்டுள்ளது. 1346 முதல் 1351 வரையிலான காலத்தைச் சார்ந்த பரம் நிப்பானாபாத் ஆட்சிக்காலம் மற்றும் முதலாம் பரமராசாவின் ஆட்சிக்காலமான 1434 முதல் 1438 வரையிலான ஆட்சியையும் மட்டுமே இந்நூல் விவரிக்கிறது.  
இவை தவிர உகானா வன்சா சரப்யன் நான், சாம்டெக் காவா வாமின் யூவான், வாட் கொக் காக் மற்றும் அம்பால் கிசாட்டர் போன்ற தொடர் வரலாறுகள் அறியப்படுகின்றன.
# கம்போடியர் இலக்கியம்

## பிரபலமான செவிவழிக் கதைகள்

கெமர் மொழியானது பெருமளவில் வேறுபட்ட வாய்மொழிக்கதை அல்லது நாட்டுப்புறக் கதைகளின் பாரம்பரியம் கொண்டதாகும். இம்மொழியில் புராணகாலத்து நாயகர்கள் மற்றும் ஆவிகள் தொடர்பான பல பிரபலமான செவிவழிக் கதைகள், கற்பனைக் கதைகள் மற்றும் பாடல்கள் காணப்படுகின்றன. 19 மற்றும் 20 ஆம் நூற்றாண்டுவரை அவை எழுதப்படாமல் இருந்தன. அதற்கு முன்னர் அவை திரும்பத் திரும்பச் சொல்லப்பட்டும் மனனம் செய்யப்பட்டும் தலைமுறை தலைமுறையாக சொல்லப்பட்டன.  
இவற்றில் பெரும்பாலானவை இந்திய இதிகாசக் கதைகளான இராமாயண மற்றும் மகாபாரதக் கதைகள் மற்றும் பௌத்த சாதகக் கதைகளில் இருந்து கடனாகப் பெறப்பட்டவைகளாகும். மேலும் அவற்றில் தாய்லாந்து நாட்டு கலாச்சாரத் தாக்கமும் இருந்தது.  
வாய்வழி-பாரம்பரியப் புனைவுகள் பெரும்பாலும் இசை இயைபுடைய வசனங்கள் கொண்ட மிக நீண்ட கதைகளாக இருந்தன. கதாநாயகர்கள் பெரும்பாலும் இளவரசர்கள் மற்றும் இயற்கைக்கு அப்பாற்பட்ட அமானுட சக்திகளாக இருந்தனர். தொடர்புடைய காட்சிகளும் அரண்மனைகள் மற்றும் மடங்களோடு இணைக்கப்பட்டிருந்தன. கட்டுப்பாடுகள் மற்றும் மதிப்புகளை சந்ததியருக்கு மாற்றித் தருவது ஒன்றே செவிவழிக் கதைகள் மற்றும் இலக்கியங்களின் மிகமுக்கியமான நோக்கமாக இருந்தது. பெரும்பாலான கதைகள் மோதல்களுக்கான தீர்வாக அமைதியையும் சமாதானத்தையும் வலியுறுத்தின. நாட்டின் புவியியல் சிறப்புகள் மற்றும் கம்போடிய நாட்டின் முக்கிய இடங்களின் பெயர்கள் சொல்லும் உண்மைகள், அர்த்தங்கள் முதலியவற்றை கதைகள் வழியாக அடுத்த தலைமுறைக்கு அவை கடத்தின.  
இவ்வகையான செவிவழிக் கதைகளின் பிரதிநிதியாக வார்வோங் மற்றும் சார்வோங்கின் கதையைக் கூறலாம். இக்கதை கெமர் வாய்மொழி இலக்கியத்தின் பாரம்பரியச் சிறப்புமிக்க ஒரு கதையாகும். இக்கதையில் இரண்டு இளவரசர்கள் மிகுந்த துன்பத்திற்கு ஆளாகி அவமானப்பட்டு மீண்டும் தங்களின் பழைய இளவரசநிலைக்கு திரும்புவதாக அமைந்திருக்கும் ஒரு கதையாகும். வார்வோங் மற்றும் சார்வோங் கதை முதன்முதலில் அகசுதே பாவி என்ற பிரெஞ்சு அரசு ஊழியரால் எழுதப்பட்டது. இக்கதையை, சமராவாங்டாங் மாவட்டத்தில் சொல்லப்பட்ட ஓல்டு அங்கிள் நிப் என்றவொரு கதையில் இருந்து பெற்றதாக அவர் தெரிவித்தார். பட்டாம்பாங் நகரத்திலும் எழுதப்பட்டது. 2006 ஆம் ஆண்டில் வார்வோங் மற்றும் சார்வோங் கதை கம்போடியாவின் அரசவை நடனம் என்ற மதிப்புமிக்க நடனவடிவாக மாற்றப்பட்டு சிறப்பு பெற்றது  
செவிவழிக் கதையின் கதாநாயக இளவரசர்களின் வார்வோங் மற்றும் சார்வோங் பெயர்கள் கிர்ரோம் தேசியப் பூங்காவில் காணப்படும் இரண்டு மலைக்குன்றுகளின் பெயர்களாகச் சூட்டப்பட்டுள்ளன. இவை பனோம் சுரோச்சு மாவட்டம் மற்றும் காம்போங் சிபெயு மாகாணம் முதலிய இடங்களில் உள்ளன. பனோம் கோங் ரெய் என்ற உள்ளூர் மலையொன்றும் கெமர் நாட்டுப்புறக் கதைகளின் சார்பாக இருக்கிறது  
தும் தீவ் என்ற உன்னதமான சோகமய காதல் கதையின் தொகுப்பு, துபாங் குமும் மாகாணத்தில் உருவாகி 19 ஆம் நூற்றாண்டின் மையப் பகுதியில் இருந்து நாடு முழுவதும் சொல்லப்பட்டு வந்துள்ளது. இக்கதை 17 அல்லது 18 ஆம் நூற்றாண்டில் மேலும் பழைமையான கம்போடிய நாட்டுப்புறப் பாடலாகத் தோன்றிய கவிதையில் இருந்து தோன்றியிருக்கலாம். தற்பொழுது கெமர் மொழியில் இக்கதை வாய்மொழி இலக்கியம், எழுத்திலக்கியம், நாடகம், திரைப்படம் என அனைத்து கலைவவிவங்களிலும் காணப்படுகிறது. 1880 ஆம் ஆண்டில் இக்கதையின் முதல் மொழிபெயர்ப்பு பிரெஞ்சு மொழியில் எட்டினெ அய்மோனியரால் செய்யப்பட்டது. 1915 ஆம் ஆண்டில் பாதுமெத்தேரா சாம் என்ற பௌத்த துறவி எழுதிய இலக்கிய வடிவ தும் தீவ் கதையை கியார்சு சிகாசு மொழிபெயர்த்த பிறகு இக்கதை மிகவும் பிரபலமானது.
# கம்போடியர் இலக்கியம்

## நவீன இலக்கியங்கள்

பிரெஞ்சு ஆதிக்கத்தின் சகாப்தம் கம்போடிய நாட்டு இலக்கியத்தில் முக்கியப்பங்கு வகித்தது. கெமர் எழுத்துருவில் முதலாவது நூல் புனோம் பென் நவீன அச்சகத்தில் 1908 ஆம் ஆண்டில் அச்சிடப்பட்டது. அதுவொரு பாரம்பரிய ஞானம் சார்ந்த நூலாகும்.  
பிரெஞ்சின் ஆதிக்கம் கம்போடிய நாட்டின் கல்வியிலும் ஆதிக்கம் செலுத்தி நவீனப்படுத்தியது. இதனால் 20 ஆம் நூற்றாண்டின் தொடக்கத்தில் கெமர் மொழியில் நாவல் ஆசிரியர்கள் பலர் புதியதாகத் தோன்றினர். இவர்கள் எழுதிய உரைநடை இலக்கியத்தில் சராசரி கம்போடிய மக்களின் நடவடிக்கைகளும் சாதாரண கம்போடிய மக்களின் வாழ்வும் இடம்பெற்றன.  
பண்டைய இந்திய மற்றும் தாய்லாந்து நாட்டு இலக்கியங்களின் தாக்கம் முற்றிலுமாக விடுபடவிலை. முதலாவது இலக்கியப் படைப்புகளான சிலநவீன, டியூக் ரோம் பிக்கா ரோம் (நடனமிடும் தண்ணீர் மற்றும் நடனமிடும் மலர்) போன்ற நாவலில் அவற்றின் ஆதிக்கம் இருக்கவே செய்தது. பின்னர் 1915 இல் வெளிவந்த தும் தீவ், சௌ சேத்தின் எழுதிய பிம்பாபைலேப், 1942 ஆம் ஆண்டில் நௌ கான் படைத்த டாவ் ஏக் போன்ற படைப்புகளிலும் இவ்வாதிக்கம் தொடர்ந்தது
# கம்போடியர் இலக்கியம்

## நவீன இலக்கியங்கள்

### கெமர் ரூச் ஆண்டுகளும் அதன் விளைவுகளும்

1975 மற்றும் 1977 இறகு இடைப்பட்ட ஆண்டுகளில், சனநாயக கம்பூச்சிய ஆட்சியில் புத்திசாலிகள் துன்புறுத்தப்பட்டனர். கம்போடிய எழுத்தாளர்கள் பெரும்பாலும் நகர்ப்புற பின்னணியில் இருந்ததால் 1975 இல் கெமர் ரூச் வெற்றிக்குப் பின்னர் நகரங்களில் இருந்து அவர்கள் வெளியேற்றப்பட்டனர்.  
இவ்வாண்டுகளில் கெமர் எழுத்தாளர்களால், அவர்களின் திறமைகளை பயிற்சிக்குட்படுத்த இயலவில்லை. மற்ற அறிவாளிகள் போல இவர்களும் கால்நடைகள் போல வாழ்க்கையை நகர்த்த கட்டாயப்படுத்தப்பட்டனர். கிராமம் சார்ந்த அடிப்படையிலான சிறுசிறு வேலைகளில் இடுபட்டு பொழுதைக் கழித்தனர். படித்தவர்கலும் கூட தங்கள் கல்வித் தகுதியை மறைக்க வேண்டியிருந்தது. இவர்களின் கல்வி நிலையை அறிய நேரிட்டால் கெமர் ரூச் படையினர் அவர்களைக் கொன்று குவித்தனர். கம்போடிய இலக்கியம் முழுவதும் விரவிக்கிடந்த அமானுசிய நம்பிக்கைகளுக்கு எதிராக போராடிய பௌத்த மதத்தின் போல் போட்டின் இயக்கத்தில், கெமர் ரூச் படையினரின் பெருமுயற்சியால் கெமர் நாட்டுப்புற இலக்கியத்தின் தாக்கம் ஒரு முடிவுக்கு வந்தது.  
பொல் போட்டின் ஆட்சியின் தோல்விக்குப் பின்னர் கம்பூச்சிய மக்கள் குடியரசு நிறுவப்பட்டதும், பெருமைக்குரிய கம்போடிய எழுத்தாளர்கள் மீண்டும் பணியில் ஈடுபட்டனர். அதே போல் பௌத்தம் நாட்டுக்கான ஒரு பகுதி மதமாகவும், உள்ளூர் நாட்டுப்புறவியல் மற்றும் மரபுகள் ஒரு புதிய உத்வேகத்துடன் மறுமலர்ச்சி கண்டன.  
தங்களின் முந்தைய நிலையை பல அறிஞர்கள் மீண்டும் பெற்றனர். அவர்களுடைய சாதனைகள் தேசிய அளவில் அங்கீகரிக்கப்பட்டன. பொதுவுடைமை தத்துவம், முன்னாள் சோவியத் ஒன்றியம் மற்றும் முன்னாள் வியட்நாம் கட்டுப்பாடுகளால் கம்பூச்சிய மக்கள் குடியரசின் கலாச்சார மறுமலர்ச்சி நடவடிக்கைகளின் வேகம் குறைந்தது. இருப்பினும் *வேட்டெய் செங்* (நாம் கொடுத்த விலை) அல்லது *நேவி பிம்* (கெமர் ஆட்சியின் பிம்பங்கள்) போன்ற எழுத்தாளர்கள் கெமர் ரூச்சின் ஆட்சிக்காலம் தொடர்பாகவும் போல் பொட்டின் சர்வாதிகாரம் குறித்தும் வெளிப்படையாக தங்கள் உணர்வுகளை வெளிப்படுத்தினர்.
# கம்போடியர் இலக்கியம்

## நவீன இலக்கியங்கள்

### இன்றைய இலக்கியம்

சோமலி மம் என்ற பெண் எழுத்தாளர் தனது அனுபவங்களை முன்வைத்து மனித கடத்தல் தொடர்பான கண்டனத்தை தைரியமாக தெரிவித்து படைப்பாக்குகிறார். சோமலி மம் மற்றும் வேறு சில கம்போடிய எழுத்தாளர்களும் அவர்களின் படைப்புகளை அந்நிய மொழியில் மொழிபெயர்த்து பொருளீட்டி சர்வதேசத்தின் கவனத்தை ஈர்த்துள்ளனர். கெமர் மொழியில் எழுதும் கம்போடிய எழுத்தாளர்களின் தேவைகளைப் பூர்த்தி செய்ய கெமெர் எழுத்தாளர் சங்கம் 1993 ஆம் ஆண்டில் மீண்டும் உருவாக்கப்பட்டுள்ளது.
# நோடோ பூகம்பம் 2007

**நோடோ தீபகற்ப பூகம்பம்** அல்லது **நோடோ தீபகற்ப நிலநடுக்கம் 2007** *(Noto Earthquake)* (能登半島地震 Noto hantō jishin?) எனப்படும் இந்த அவநிகழ்வு, ஆசியா கண்டத்தின் சப்பான் நாட்டின் நோடோ தீபகற்ப பகுதியில் 2007 ஆம் ஆண்டு மார்ச்சு 25 ஆம் திகதி அந்நாட்டின் உள்ளூர் நேரப்படி காலை 09:41:58 மணியளவில், 6.9 என்ற ரிக்டர் அளவின்படி யப்பான்னின் ஹோகுறிக்கு *(Hokuriku)* என்னும் பிராந்தியத்தை தாக்கியது. அந்த பூகம்பம், வாசிம *(Wajima)*, நானோ *(Nanao)* போன்ற பெருநகரங்களையும் மற்றும் அனாமிழு *(Anamizu)* என்ற சிறுநகரத்தையும், ஜப்பானிஷ் ஷின்டோ 6+ அளவையில் நில அதிர்வுகள் அறியப்பட்டது. இப்பூகம்பத்தில் வாஜிம நகரத்தில் ஒருவர் மரணமடைந்தார் மற்றும் குறைந்தது 356 பேர்கள் வரையில் காயமடைந்துள்ளனர் என மூலாதாரம் தெரிவிக்கின்றன.
# நோடோ பூகம்பம் 2007

## புவியமைப்பியல்

இந்த பூகம்பம் புவித்தட்டுகள் சமமற்ற நிலையில் நழுவி இடப்பெயர்வின் காரணமாக ஏற்பட்டதென்று ஆய்வில் தெரியவந்துள்ளது. சப்பான் புவிவெளி தகவல் ஆணையத்தின் கூற்றுப்படி, பிளவுப் பெயர்ச்சியின் தாக்கம் 14 கிலோமீட்டர் அகலமும், 21 கிலோமீட்டர் நீளமும், மற்றும் 1.4 மீட்டர் இடம்பெயர்ந்ததாக அறியப்படுகிறது.தேசிய மேம்பட்ட தொழில்துறை அறிவியல் மற்றும் தொழில்நுட்ப நிறுவனம், இப்பூகம்ப நடுப் பகுதியிலிருந்து 18 கிலோமீட்டர் தொலைவு தாக்கியதாக ஒலி அலைகள் மூலம் பிளவுப் பெயர்ச்சியை, கணக்கிட்டுள்ளது.  
இந்த பூகம்பம், ஒரு தட்டுப் புவிப்பொறை உள்ளிடை நிலநடுக்கம் ஆகும், இது வட அமெரிக்கா எல்லையின் அருகாமையில் நிகழந்த யுரேசியன் தட்டாகும். நோடோ தீபகற்ப வண்டல் பகுதி அழுத்தம் உருவாக்கப்பட்டு பல மடிப்புகளை தென்கிழக்கு திசையில் உந்தித்தள்ள தலைகிழ் பிளவுப் பெயர்ச்சிகள் ஏற்படுகிறது. சில நெகிழ்வு தன்மையற்ற நழுவும் தட்டுகள், பிளவுப்பெயர்ச்சிகள் ஊடாக இப்பிராந்தியத்தில் காணப்படுகின்றன அதேபோல் 1993ல் பிப்ரவரி 7 ஆம் திகதி A 6.6 Mj அளவையில் இசிக்கவா (Ishikawa) பகுதியை ஒரு நிலநடுக்கம் தாக்கியதாக அறியப்பட்டது.  
1990 ஆம் ஆண்டுகளிலிருந்து 6.0 ~ என்ற அளவைகளில் புவியதிர்ச்சிகள் எண்ணிக்கை அதிகரித்து வருகின்றன. சில நிலநடுக்க ஆராய்ச்சியாளர்கள் (Seismologists) ஆராய்ந்து கூறுவது யாதெனில், மேற்கு சப்பான் நில அதிர்வுகளின் செயல்பாடுகள் அதன் உச்சக்கட்ட நிலையில் உள்ளதாகவும், மற்றும் பல பூகம்பங்கள் கிரேட் ஹான்ஷின் (Great Hanshin) போன்று ஏற்படும் என்று கூறப்படுகிறார்கள். இதுபோன்ற நில அதிர்வுகள் பூமி அதிர்ச்சிகளில் ஒன்றாக கருதப்படுகிறது.  
2005 ஃப்யூகூவோகா (Fukuoka) பூகம்பம் போன்றதென்று அறிவித்தது, அங்கே ஒருபகுதியில் நடைபெற்ற நில அதிர்வு செயற்பாட்டை ஒப்பீட்டளவில் அமைதியாக இருந்தது, ஆனால் பூகம்பங்கள் யப்பான் மற்றும் அதனைத் சுற்றியுள்ள எந்தபகுதியிலும் சாத்தியம் என்றே கணித்துள்ளனர். மேலும் இந்த நோடோ நிலநடுக்கம் கடலுக்கு வெளியில் நடந்தது அதனால் உருவாக்கப்பட்ட நில அதிர்வுகள், அபாய வரைபடத்தில் உருவாக்கிய பிளவுப்பெயர்ச்சிகள் முக்கியமாக உள்நாட்டு பிளவுப்பெயர்ச்சிகள் என்பதால் சில நிலநடுக்க ஆராய்ச்சியாளர்கள் இத்தகையதொரு பூகம்பங்கள் மாதியான, அத்துடன் உள்நாட்டு பூகம்பங்கள் உருவாக வாய்ப்புள்ளதென கருதுகின்றனர்.
# நோடோ பூகம்பம் 2007

## கால இடைவெளி

2007ல் தாக்கிய நோடோ பூகம்பம் வகையை போன்று கடந்த 20.000 ஆண்டுகால இடைவெளியில் 1~2 முறை ஏற்பட்டதாக மதிப்பிடப்பட்டுள்ளது.
# நோடோ பூகம்பம் 2007

## புவியியர்பியல் விளைவுகள்

இந்த பூகம்பத்தின்போது, 15 சென்ட் மீட்டர் (15 cm) வடமேற்கிலும், 25 சென்ட் மீட்டர் (25 cm) தென்மேற்கிலும் புவிதட்டுகள் நகர்ந்துள்ளது, மேலும் புவிபெயர்ச்சியில் அரித்து 10 சென்ட் மீட்டர் அளவுக்கு பனி கட்டிகளை மேல்நோக்கி உந்தப்பட்டு வண்டலாக மாற்றியது என ஆய்வறிக்கை உள்ளது.
# நோடோ பூகம்பம் 2007

## புவியியர்பியல் விளைவுகள்

### செறிவு

| வஜிமா, நானோ, அனாமிழு |  |  |
| --- | --- | --- |
| டோயாமா | இமிசு, ஒயாபே, ஹிமி, பியூனஹாஷி, நமெரிகாவா, டோயாமா |  |
| இஷிகாவா | கஹோகு, ஹோடேசுஷிமிழு, ஹகுய் | } |
# நோடோ பூகம்பம் 2007

## புற தொடர்புகள்

- ஜப்பானில் பயங்கர பூகம்பம்-ஒன் இந்தியா தமிழ்- Published: Sunday, March 25, 2007, 5:30 IST
- BBC Japan suffers quake aftershocks Page last updated at 07:16 GMT, Monday, 26 March 2007 08:16 UK
# வார்ப்புரு:Infobox mountain

}
</div>}}
}}  
| header2 = உயர்ந்த&nbsp;புள்ளி  
| label3 = உச்சி
| data3 =  
| label4 = உயரம்
| data4 = |}}}}  
| label5 = புடைப்பு
| data5 = }  
| label6 = மூல உச்சி
| data6 =  
| label7 = தனிமை
| data7 = }  
| class8 = category
| label8 = பட்டியல்கள்
| data8 =  
| label9 = ஆள்கூறு
| data9 =  
| header10 = பரிமாணங்கள்  
| label11 = நீளம்
| data11 = }}  
| label12 = அகலம்
| data12 = }}  
| label13 = பரப்பளவு
| data13 = }}  
| label14 = கனவளவு
| data14 = }}  
| header15 = பெயரிடுதல்  
| label16 = சொற்பிறப்பு
| data16 = }  
| class17 = nickname
| label17 = சிறப்புப்பெயர்
| data17 = }  
| class18 = nickname
| label18 = தாயகப் பெயர்
| data18 = }  
| label19 = மொழிபெயர்ப்பு
| data19 = }  
| label20 = பெயரின் மொழி
| data20 =  
| label21 = உச்சரிப்பு
| data21 = }  
| label22 = Defining authority
| data22 = }  
| header25 = புவியியல்  
| class27 = label
| label27 = அமைவிடம்
| data27 =  
| class28 = label
| label28 =
| data28 = }  
| class29 = label
| label29 =
| data29 = }  
| class30 = label
| label30 =
| data30 = }  
| class31 = label
| label31 =
| data31 = }  
| label32 =
| data32 = }  
| label33 = ||ஊர்கள்}}|ஊர்}}
| data33 = |2=}}|3=}}|4=}}|5=}}|6=}}|7=}}|8=}}|9=}}|10=}}|11=}}|12=}}|13=}}|14=}}|15=}}|16=}}|17=}}|18=}}|19=}} }}  
| label34 = தொடர் ஆள்கூறு
| data34 = }|}}}}  
| class35 = category
| label35 = [[மலைத் தொடர்|]]
| data35 = }}  
| label36 = எல்லைகள்
| data36 = }  
| label37 = OS grid
| data37 = }}  
| label38 = OSI/OSNI grid
| data38 = }}  
| label39 = அமைப்பியல் வரைபடம்
| data39 =  
| label40 = Biome
| data40 = }  
| header42 = நிலவியல்  
| label43 = உருவாக்கம்
| data43 = }  
| label44 = மலை பிறப்பு
| data44 = }  
| label45 = பாறையின் வயது
| data45 = }  
| label46 = மலையின் வகை
| data46 = }}  
| label47 = பாறை வகை
| data47 = }  
| label48 =
| data48 = }  
| label49 = கடைசி வெடிப்பு
| data49 = }  
| header50 = ஏறுதல்  
| label51 = முதல் மலையேற்றம்
| data51 = }  
| label52 = [[இயல்பு அணுகு வழி|]]
| data52 = }  
| label53 = இயல்பு அணுகு வழி
| data53 = }  
| label54 = அணுக்கம்
| data54 = }  
| header55 = _BLANK_  
| data56 = }  
| data57 = }
}}<noinclude>  
</noinclude>
# அரவிந்தராஜ்

**அரவிந்தராஜ்** (*R. Aravindraj*) இந்தியத் திரைப்பட இயக்குநர் ஆவார். விஜயகாந்த், கார்த்திக் ஆகியோர் நடிப்பில் 1986ஆவது ஆண்டில் வெளியான ஊமை விழிகள் திரைப்படத்தை இயக்கியதன் மூலமாக புகழ்பெற்றார்.
# அரவிந்தராஜ்

## இயக்கிய திரைப்படங்கள்

| ஆண்டு | திரைப்படம் | நடிகர்கள் | குறிப்புகள் |
| --- | --- | --- | --- |
| 1986 | *ஊமை விழிகள்* | விஜயகாந்த், கார்த்திக், அருண் பாண்டியன் | முதல் திரைப்படம் |
| 1987 | *உழவன் மகன்* | விஜயகாந்த் |  |
| 1989 | *தாய்நாடு* | சத்யராஜ் |  |
| 1990 | *சத்தியவாக்கு* | பிரபு |  |
| 1993 | *தங்க பாப்பா* |  |  |
| 1995 | *கருப்பு நிலா* | விஜயகாந்த், முரளி |  |
| 1996 | *முஸ்தபா* |  |  |
| 2010 | *இரண்டு முகம்* | சத்யராஜ், கரண் |  |
| 2015 | *கவிதை* | பின் தயாரிப்பு | } |
# எஸ் மியூசிக்ஸ்

**எஸ் மியூசிக்ஸ்** இந்தியத் திரைப்பட இயக்குநர் சங்கருக்கு சொந்தமான இசை தயாரிப்பு மற்றும் வெளியீட்டு நிறுவனமாகும். இதுநாள்வரை இரண்டு தமிழ்த் திரைப்படங்களின் பாடல்களை வெளியிட்டுள்ளது. *புதிய திறமைசாலிகளுக்கான இடம்* என்பது இதன் முதன்மை குறிக்கோள் ஆகும். இந்நிறுவனம் தயாரித்து வெளியிட்டுள்ள இரு திரைப்படங்களுமே குறைவான ஆக்கச்செலவில் தயாரிக்கப்பட்டவை ஆகும்.
# எஸ் மியூசிக்ஸ்

## இசை வெளியிட்ட திரைப்படங்கள்

| **ஆண்டு** | **திரைப்படம்** | **நடிகர்கள்** | **இயக்குநர்** | **இசையமைப்பாளர்** |
| --- | --- | --- | --- | --- |
| 2007 | *கல்லூரி* | தமன்னா, அகில் | பாலாஜி சக்திவேல் | ஜோசுகா சிறீதர் |
| *அறை எண் 305ல் கடவுள்* | பிரகாஷ் ராஜ், சந்தானம், கஞ்சா கறுப்பு | சிம்புதேவன் | வித்தியாசாகர் |  |
# எஸ் மியூசிக்ஸ்

## இதனையும் காண்க

- சங்கர்
- எஸ் பிக்சர்ஸ்
# யாக்சுச்சிலான் நிலைவிட்டம் 24

**யாக்சுச்சிலான் நிலைவிட்டம் 24** என்பது தற்கால மெக்சிக்கோவின் சியாப்பாசில் உள்ள யக்சுச்சிலான் என்னும் இடத்தில் கண்டெடுக்கப்பட்ட பண்டைய மாயர்களின் சுண்ணக்கல் சிற்பத்துக்குத் தற்காலத் தொல்லியலாளர் கொடுத்த பெயர் ஆகும். ஏறத்தாழ கிபி 725 ஐச் சேர்ந்தது என்பதால், இந்த நிலைவிட்டம் மாயர் பிந்திய செந்நெறிக் காலப்பகுதிக்குள் அடங்குகிறது. இதிலுள்ள மாயர் குறியீட்டு எழுத்துக்கள் இந்தக் காட்சி கிபி 709 அக்டோபர் 24ல் இடம்பெற்ற குருதிசிந்தும் சடங்கைக் குறிப்பதைக் காட்டுகின்றன.
# யாக்சுச்சிலான் நிலைவிட்டம் 24

## கண்டுபிடிப்பும் அகற்றலும்

நிலைவிட்டம் 24 அதன் மூலச் சூழலில் நிலைவிட்டம் 25, 26 என்பவற்றுடன் யாக்சுச்சிலியனில் உள்ள அமைப்பு 23ல் கண்டுபிடிக்கப்பட்டது. அல்பிரட் மவுட்சிலே 1882ல் கட்டிடத்தின் பக்க நுழைவாயில் பகுதியில் இருந்து வெட்டியெடுத்து பெரிய பிரித்தானியாவுக்கு அனுப்பினார். அது இன்றுவரை அங்கேயே பிரித்தானிய அருங்காட்சியகத்தில் உள்ளது. நிலைவிட்டம் 25ம் 1883ல் அனுப்பப்பட்டது. நிலைவிட்டம் 26, 1897ல் தியோபர்ட் மேலர் என்பவரால் கண்டுபிடிக்கப்பட்டது. 1964ல் இது மெக்சிக்கோவில் உள்ள தேசிய மானிடவியல் அருங்காட்சியகத்துக்கு அனுப்பப்பட்டது. அதன் பின்னர் கட்டிடம் சிதைவடைந்து விட்டது.
# தாமே

**தாமே** ஊரும் அதனருகில் இருக்கும் மேல் தாமே எனப்படும் தாமேதெங்கும் நேபாளத்தில் உள்ள சோலுகும்புப்பகுதியில் இருக்கும் நாமிச்சே பசார் ஊரின் எல்லைப்பகுதியில் இருக்கும் சிறு செர்ப்பா ஊர்கள். திபெத்துக்கும், இந்தியாவுக்கும், நேபாளத்துக்கும் இடையே நடந்த உப்பு வணிக வழிப்பாதையில் ஆண்டுமுழுவதும் இயங்கிக்கொண்டிருந்த ஊர். புகழ்பெற்ற செர்ப்பா மலையேறிகளின் பிறப்பிடம். எவரெசுட்டு மலையை 21 முறை ஏறிய அப்பா செர்ப்பா என்பவரின் பிறந்தவூர். முதன்முதலாக எவரெசுட்டு முகட்டை சர் எடுமண்டு இல்லரியுடன் ஏறி எட்டிய தென்சிங்கு நோர்கே அவர்கள் சிறு வயதில் வளர்ந்த இடம். இங்கே இலாவுடோ இலாமா என்னும் தலைமை இலாமாவாகிய சோப்பா இரின்புச்சே இலாமாவின் பிறந்தவூர். தாமே துறவியர் மடமே கும்புப்பகுதியில் உள்ளா ஆகப்பழமையான மடம். இங்கு ஆண்டுதோறும் நடக்கும் மணி இரிம்து விழாவும் புகழ்பெற்றது.
# கம்போடிய இனக்குழுக்கள்

## கெமர் இனக்குழு

தென்கிழக்கு ஆசியாவில் கணக்கிடப்பட்ட மன் மக்கள் வாழ்ந்த அதே காலகட்டத்தில், இப்பகுதியில் வாழ்ந்திருக்கும் மிகப் பழமையான இன குழுக்களில் ஒன்று கெமர் இனக்குழு ஆகும். பெரும்பாலான தொல்பொருள் மற்றும் மொழியியல் மற்றும் மொழியறிவியல் மற்றும் பயிர் நிபுணர்கள் போன்ற மற்ற நிபுணர்களின் ஆய்வு முடிவுகளின்படி, இக்குழுவினர், கி.மு 2000 இல் அதாவது 4000 ஆண்டுகளுக்கு முன்பாக அரிசி சாகுபடி விவசாய முறைகளை நடைமுறையில் தெரிந்தவர்களாக இருந்துள்ளனர் என நம்பப்படுகிறது. இவர்களே பின்னாளில் 802 ஆம் ஆண்டில் கெமர் பேரரசை கட்டியெழுப்பக் காரணமாக இருந்துள்ளனர். அப்பேரரசு தென்கிழக்கு ஆசியாவில் ஆறு நூற்றாண்டுகள் ஆதிக்கம் செலுத்தி வந்துள்ளது. தற்பொழுது கம்போடிய அரசியல், கலாச்சாரம் மற்றும் பொருளாதார மேம்பாடு போன்ற பிரதானமான அரசியல் துறைகளில் ஆதிக்கம் செலுத்தி வருகிறது.  
கெமர் இன மக்கள் தங்கள் மொழிக்காக உருவாக்கிய முதலாவது எழுத்து இன்றும் தென்கிழக்கு ஆசியாவில் பயன்படுத்தப்படுகிறது. இதையொட்டி பின்னர் அவர்கள் தாய் மற்றும் லாவோ மொழிகளுக்கான எழுத்துகளை உருவாக்கினர். வடகிழக்கு தாய்லாந்து, தென்கோடியிலுள்ள லாவோசு, கம்போடியா மற்றும் தெற்கு வியட்நாம் பகுதிகளில் உள்நாடு மற்றும் பாதுகாப்பு எல்லை வரை தொடர்ச்சியாக கெமர்கள் வாழ்ந்திருக்கிறார்கள் என்று பெரும்பாலான தொல்லியல் அறிஞர்கள், இன ஒப்பாய்வியல் அறிஞர்கள் தெரிவிக்கிறார்கள். இதனால் கெமர் இனத்தினர் மீகாங் நதியின் கிளைநதி ஒன்றுக்கு நெருக்கமான தாழ்நிலப் பகுதிகளில் வாழ்ந்தனர் என்றுதான் சொல்ல வேண்டும்.  
மொழி, வரலாறு, கலாச்சாரம் ஆகிய கூறுகளால் தாங்கள் இணைக்கப்பட்ட ஓரினம் என்று கெமர் மக்கள் தங்களை நினைத்தனர். ஆனால், தேசியத்தின் அடிப்படையில் அவர்கள் மூன்று பிரதான இனக்குழுக்களாகப் பிரிக்கப்பட்டிருந்தனர். கெமர் மொழியைப் பேசும் கம்போடிய கெமர்கள் ஒருவகையினராகும். கெமர் பேரரசில் வாழ்விடம் கொண்டு ஆனால் தற்போது தாய்லாந்தின் ஒரு பகுதியாகிவிட்ட நிலப்பகுதியில் வசிக்கும் பழங்குடி மக்களான சூரின் கெமர்கள் இரண்டாவது வகை கெமர் இனமக்கள் ஆவர். இவர்கள் தங்களுக்கென்று சொந்தமாக ஒரு வட்டார மொழியைப் பெற்றிருந்தனர் என்றாலும் தாய்லாந்திய மொழியான இசன் மொழியைச் சரளமாகப் பேசினர்.  
கம்போடிய கெமர்களுடன் நெருக்கமான உறவைப் பேணி திருமணத்தின் காரணமாக கம்போடியாவில் நிரந்தரமாகத் தங்கிவிட்டவர்கள் கெமர் குரோம் என்ற மூன்றாவது வகையினராகும். இதே போல கெமர் பேரரசில் வாழ்ந்து வந்த பழங்குடியினரின் வாழ்விடங்கள் தற்போது வியட்நாமின் ஒரு பகுதியாகிவிட்டவர்களும் கெமர் குரோம்கள் என்றே அழைக்கப்படுகின்றனர். கெமர் மற்றும் வியட்நாமிய வட்டார மொழிகள் இரண்டையும் பேசிய இவர்கள் கம்போடியாவில் நிரந்தரமாக குடியேறி வசிக்கின்றனர். வியட்நாம் கமியூனிசத் துன்புறுத்தல் மற்றும் கட்டாய ஒருங்கிணைப்பு முதலியன இதற்கான காரணங்களாகும்.  
மூன்று வகை கெமர் இனத்தினரும் தங்களுக்குள் நல்லதொரு புரிதலுடன் இருந்திருக்கின்றனர், கம்போடிய கெமர் மொழியானது அதன் சுற்றுப்புறப் பகுதி மொழி கொண்ட மொழிகளான தாய், வியட்நாமிய மொழி, லாவோ மொழிகள் போலன்றி தொனியற்ற மொழியாக விளங்கியது. இதனால் கெமர் சூரின் மற்றும் கெமர் குரோம் இனத்தின் வளர்ச்சி பாதிக்கப்பட்டது.
# திலக் மாரப்பன

**திலக் மாரப்பன** (*Tilak Marapana*) இலங்கை அரசியல்வாதியும், வழக்கறிஞரும், தேசியப் பட்டியல் நாடாளுமன்ற உறுப்பினரும், முன்னாள் அமைச்சரும் ஆவார். சட்டம், ஒழுங்கு, மற்றும் சிறைச்சாலைகள் சீர்திருத்தங்களுக்கான அமைச்சராகவும், பாதுகாப்பு, மற்றும் போக்குவரத்து அமைச்சராகவும், சட்டமா அதிபராகவும் பதவி வகித்தவர்.
# திலக் மாரப்பன

## ஆரம்ப வாழ்க்கையும் கல்வியும்

மாரப்பன இரத்தினபுரியைச் சேர்ந்த மாவட்ட நீதிபதி பி. மாரப்பனவின் மகன் ஆவார். கல்கிசை புனித தோமையர் கல்லூரியில் கல்வி கற்ற இவர் வேதியியல், கணிதம், மற்றும் சட்டத்துறையில் பட்டம் பெற்றவர்.
# திலக் மாரப்பன

## சட்டப் பணி

மாரப்பன இலங்கை சட்டமா அதிபர் திணைக்களத்தில் 1968 ஆம் ஆண்டு முதல் பணியாற்றினார்.
# திலக் மாரப்பன

## அரசியலில்

2000 ஆம் ஆண்டில் ஐக்கிய தேசியக் கட்சியின் தேசியப் பட்டியல் நாடாளுமன்ற உறுப்பினராக நியமிக்கப்பட்டு நாடாளுமன்றம் சென்றார். 2001 இல் பாதுகாப்பு அமைச்சராக நியமிக்கப்பட்டார். 2002 இல் போக்குவரத்துத் துறை அமைச்சராகக் கூடுதல் பொறுப்பும் கொடுக்கப்பட்டது. 2015 இல் தேசியப் பட்டியலில் மீண்டும் நாடாளுமன்ற உறுப்பினராக நியமிக்கப்பட்டார்.
# பஃகுடிங்கு

நோக்கிச் செல்லும் கரட்டுப்பாதை.]]
** பஃகுடிங்கு ** (Phakding) ஊர் நேபாளத்தில் கும்புப்பகுதியில் இருக்கின்றது. இது இலுக்குலா ஊருக்கு வடக்கேயும், மாஞ்சோ ஊருக்குத் தெற்கேயும் 2,160 மீட்டர் உயரத்தில் தூதுகோசி ஆற்றுப்பள்ளத்தாக்கில் அமைந்துள்ள ஓர் ஊர். இவ்வூர் 1979 ஆம் ஆண்டுமுதல் யுனெசுக்கோவின் உலகப் பாரம்பரியக் களத்தில் ஒன்றாக விளங்குகின்றது.  
இலுக்குலாவில் தொடங்கி வடக்கே செல்லும் கரட்டுப்பாதையில் பஃகுடிங்கே பெரும்பாலும் முதலில் நிற்கும் இடமாக இருக்கும். இப்பாதை எவரெசுட்டு அடிவார முகாமுக்குச் செல்லும் முக்கிய பாதையாகும்.  
இவ்வூரின் முக்கியப் பொருளாதாரம் சுற்றுலா மற்றும் மலையேறு பயணிகளுக்கு தங்குமிடம் உணவகம் ஆகியவற்றின்வழி ஈட்டுவதே.
# பஃகுடிங்கு

## இதனையும் பார்க்க

- எவரெசுட்டு அடிவார முகாம்
# இராதானாத் சிக்தார்

**இராதானாத் சிக்தார்** (Radhanath Sikdar) என்பார் எவரெஸ்ட்டின் உயரத்தை முதன்முதலாக சுமார் 8,848 மீட்டர் என்று கணித்த, 19-ம் நூற்றாண்டில் (1813 - 1870) வாழ்ந்த, வங்காள கணித இயல் அறிஞர். இதற்குப் பிறகே எவரெஸ்ட் சிகரமானது உலகின் மிகப்பெரியதென உலகத்தின் பிற ஆராய்ச்சியாளர்களால் ஏற்றுக்கொள்ளப்பட்டது.  
கொல்கத்தாவிலே உள்ள இன்று பிரெசிடென்சிக் கல்லூரி என்று அழைக்கப்படும் பழைய இந்துக் கல்லூரியில் கல்வி கற்றார். வங்காளத்துப் பெண்கள் கல்வியில் சிறப்பதற்காகவும், நல்லுரிமைப் பெற்று விளங்குவதற்காகவும் *மாசிக் பத்திரிக்கா* என்னும் இதழைத் தொடங்கினார். 1840 ஆம் ஆண்டு * மாபெரும் முக்கோணமுறை நில அளவீடு திட்டத்தில்* சேர்ந்தார். 1852 ஆம் ஆண்டு கொடுமுடி-15ன் (எவரெஸ்ட்) உயரத்தைக் கணித்தார். ஏப்பிரல் 10, 1802ல் சென்னையிலே தொடக்கப்பட்ட * மாபெரும் முக்கோணமுறை நில அளவீடு திட்டத்தின்* நினைவாக, இந்திய அஞ்சல் நிறுவனம், 'சூன் 27, 2004ல் சென்னையில் ஒரு சிறப்பு அஞ்சல் தலை வெளியிட்டது. இதில் திரு இராதானாத் சிக்தார் படமும், திரு நைன் சிங்கு (இவரும் நில அளவீட்டில் முன்னணியில் பங்களித்தவர்) படமும் இடம் பெற்றிருந்தன.
# இராதானாத் சிக்தார்

## வரலாறு

1831 ஆம் ஆண்டு ஜார்ஜ் எவரெஸ்ட் கோள முக்கோண முறையில் (Spherical Trigonometry) குறிப்பிட்டத் திறமையுள்ள ஒரு நல்ல இளம் கணிதவியலாளரைத் தேடும்போது, இந்து மதக் கல்லூரியின் அப்போதைய கணித ஆசிரியர் திரு. டைலர் டைட்லர் அவர்களின் மாணவர் ராதாநாத் சிக்தரை கண்டறிந்தார். அப்போது ராதாநாத்தின் வயது 18. அதன் பின்பு ராதாநாத் சிக்தார் 1831-ம் ஆண்டு டிசம்பர் மாதம் மாபெரும் முக்கோணக் கணக்கீட்டுக் குழுமத்தில் (Great Trigonometry Survey) இணைந்தார். அப்போது இவரது மாத ஊதியம் இந்திய ரூபாய் 30. இவரது புவி அளவியல் திறமையை அறிந்த குழுவினர் டேராடூன் அருகே உள்ள சிரோஜிக்கு இவரை அனுப்பினர். இவரது அணுகுமுறையானது வழக்கமான புவிப்பார்த்தச் செயல்முறைககளிலிருந்து (மாஸ்டரிங் முறை) மாறுபட்டு, சொந்த அறிவியல் கண்டுபிடிப்புக்களையும் உள்ளிடக்கிய புது வகையான அணுகுமுறையாக இருந்தது.  
சிறப்பான செயல்பாட்டின் காரணமாக திரு. எவரெஸ்ட், ராநாதாத் சிக்தரை துணை கலெக்டராக ஜிடிஎஸ் பிரிவிற்கு மாற்றினார். 1843 ஆம் ஆண்டு திரு. எவரெஸ்ட் பணி ஓய்வு பெற்றதையடுத்து ராதாநாத் சிக்தர் நிர்வாக இயக்குநர் ஆனார். இருபது ஆண்டுகளுக்குப் பிறகு ராதாநாத் சிக்தரை தலைமைக் கணித அதிகாரியாக கல்கத்தா மாநகருக்குப் பணி நியமனம் செய்யப்பட்டார். இவர் பாரமானியமுக்கத்தின் அளவீடுகளாக நடைமுறையிலிருந்தவற்றை மாற்றியமைக்கத் தன்னுடைய கண்டுபிடிப்புக்களைப் (உதாரணமாக, 32 டிகிரி பாரன்ஹீட் மாற்று கணக்கீடுச் சூத்திரம்) பயன்படுத்தினார்.  
இவர் தலைமையில் டார்ஜிலிங் அருகே பனி மூடிய மலைகள் அளவிடும் பணி கேணல் வாஹ் கேட்டுக்கொண்டபடித் தொடங்கியது. ஆறு வெவ்வேறு கண்காணிப்பு அளவீடுகளின்படி இன்றைய எவரெஸ்ட் சிகரமே உலகின் உச்சம் என ராதாநாத் சிக்தரால் அன்று பரிந்துரை செய்யப்பட்டு, சில வருடங்களுக்கு பிறகு ஏற்றுக்கொள்ளப்பட்டது. பனி சிகரத்திற்குப் பெயரிடப்படும்போது உள்ளுர் பெயர் முன்னுரிமை வேண்டும் என்ற வழக்கம் இருந்தது. ஆனால், கேணல் வாஹ் இதற்கு விதிவிலக்குக் கொடுத்தார். தன்னுடைய முன்னாள் தலைமை அதிகாரியாக இருந்த திரு. எவரெஸ்ட்டின் நினைவாக பெயரிடப்பட வேண்டும் என இராதானாத் சிக்தார் தெரிவித்தார். இதன் காரணமாக ராதாநாத் சிக்தாரின் பணி மற்றும் உழைப்பு அங்கீகரிக்கப்படவில்லை.
# இரிம்புச்சே

**இரிம்புச்சே** (உரோமன் எழுத்தில் **Rinpoche**, **Rimboche**, **Rinboqê**, ) என்பது திபெத்திய மொழியில் வழங்கப்பெறும் பெருமைய முன்னொட்டு. இதன் பொருள் இரத்தினம் போல் அருமை மிக்கது என்பதாகும். இதனை மாந்தர்களுக்கும், இடத்துக்கும், ஒரு பொருளுக்கும் சேர்த்து வழங்கலாம்.  
இச்சொல் திபெத்திய புத்தமதத்தில் மறுபிறவியாகக் கருதப்படுபவர்களுக்கும், முதியவர்களுக்கும் மிகுந்த மதிப்பு உள்ளவர்களாகக் கருதப் படுபவர்களுக்கும், கற்று முதிர்ந்தவர்களுக்கும், முதிர்ந்த இலாமாக்களுக்கும், தர்மத்தைப் பயிற்றுவிக்கும் ஆசிரியர்களுக்கும் பயன்படுத்துகின்றார்கள். இதனைத் துறவியர் மடத்தலைவர்களுக்கும் (abbot) வழங்குவார்கள்.
# இரிம்புச்சே

## இதனையும் பார்க்கவும்

- :  
- [[துக்குலு, முன்பிருந்த திபெத்திய புத்தமதத்தைப் பின்பற்றிய ஒருவரின் மறுபிறவியாகக் கருதப்படுபவர்.
- கைலாச மலை - இது பலவிடங்களில் திபெத்திய மொழியில் கங்கு இரிம்புச்சே (*Gang Rinpoche*) என்றழைக்கப்படுகின்றது.
# இரிம்புச்சே

## நூல்துணை

- *The New Tibetan-English Dictionary of Modern Tibetan* by Melvyn C. Goldstein, Editor
# இரிம்புச்சே

## வெளியிணைப்புகள்

- *Rinpoche* entry in Rangjung Yeshe wiki.
# திபெத்திய பௌத்தம்

**திபெத்திய பௌத்தம்** என்பது **இலாமாயியம்** என்றும் அழைக்கப்படும் ஒரு பௌத்தமதப் பிரிவு. வச்சிராயனத்தின் கிளையான திபெத்திய புத்தமதம் திபெத்து, நேபாளம், மங்கோலியா, பூட்டான், துவா கலங்கியா, புரியாட்டியா, கால்மீக்கியா போன்ற பகுதிகளிலும் இமய மலைப்பகுதியின் சில பகுதிகளிலும், நேபாளத்திலும், இந்தியாவில், குறிப்பாக அருணாச்சல பிரதேசப் பகுதிகளிலும், இமாச்சலப் பிரதேசப் பகுதிகளிலும் இலடாக்குப்பகுதிகளிலும் பின்பற்றப்படும் பௌத்தம் ஆகும். இம்மதமே பூட்டான் நாட்டின் அரச மதம்.
# என். சி. வசந்தகோகிலம்

**என். சி. வசந்தகோகிலம்** என அழைக்கப்படும் **நாகப்பட்டினம் சந்திரசேகரன் வசந்தகோகிலம்** (1919 - 7 நவம்பர் 1951) கருநாடக இசைக் கலைஞரும், பாடகியும், நடிகையும் ஆவார். இந்திய விடுதலைக்குப் பின்னர் கவியோகி சுத்தானந்த பாரதியாரின் பாடல்களைப் பிரபலமாக்கியவர். இவர் 1951 இல் காச நோய் வாய்ப்பட்டு இறந்தார்.
# என். சி. வசந்தகோகிலம்

## ஆரம்ப வாழ்க்கை

வசந்தகோகிலம் கொச்சியில் இரிஞ்ஞாலகுடா (இன்றைய கேரளாவில்) சந்திரசேகர ஐயர் என்பவருக்குப் பிறந்தார். இவரது இயற்பெயர் காமாட்சி ஆகும். இவரது குடும்பம் நாகப்பட்டினத்திற்குக் குடிபெயர்ந்தது. நாகப்பட்டினம் 'ஜால்ரா' கோபால ஐயர் என்பவரிடம் இசைப் பயிற்சி பெற்றார். 1936 இல் இவரது குடும்பம் சென்னைக்கு இடம் பெயர்ந்தது. சென்னையில் கச்சேரிகளில் பாடத் தொடங்கினார். சென்னை இசைக் கல்லூரியில் 1938 இல் அரியக்குடி இராமானுஜ ஐயங்கார் தலைமையில் நடந்த ஆண்டு விழாவில் பாடி முதல் பரிசைப் பெற்றார்.
|-
| 1944
| அரிதாஸ்
| 1. கதிரவன் உதயம் கண்டு கமலங்கள் முகம் மலரும்
2. கண்ணா வா மணி வண்ணா வா
3. எனது மனம் துள்ளி விளையாடுதே
4. எனது உயிர் நாதன்
5. தொட்டதற்கெல்லாம் தப்பெடுத்தால் (பாகவதருடன்)
| ஜி. ராமநாதன்
|-
| 1946
| வால்மீகி
| 1. சுந்தரானந்த வைகுண்ட ஹரே முகுந்தா
2. புவி மீது தவ ஞானியே
3. ஜெய ஜெய புவனபதே
4. பொய்தவழும் மாயப்புவி
| பாபநாசம் சிவன்
|-
| 1947
| குண்டலகேசி
| எஸ். எம். சுப்பையா நாயுடு, ஜி. ராமநாதன்
|-
| 1950
| கிருஷ்ண விஜயம்
| 1. நவநீத கண்ணனே
2. கருணாநிதே மாதவா
3. பொறுமைக் கடலாகிய பூமாதேவி
| எஸ். எம். சுப்பையா நாயுடு, சி. எஸ். ஜெயராமன்
|-
|}  
- ஏன் பள்ளி கொண்டீர் ஐயா
- தந்தை தாய் இருந்தால் உமக்கிந்த
- நித்திரையில் வந்து நெஞ்சில் இடம்
- ஆனந்த நடனம் ஆடினாள்
- ஆசை கொண்டேன் வண்டே
- அந்த நாள் இனி வருமோ
- பொழுது புலர்ந்தது யாம் செய்த தவத்தால்
# என். சி. வசந்தகோகிலம்

## குடும்பம்

இவரது தனிப்பட்ட வாழ்க்கை மகிழ்ச்சியாக இருக்கவில்லை. இவரது இசை வாழ்க்கையை விரும்பாத கணவர் இவரை விட்டுப் பிரிந்து விட்டார். கடைசிக் காலத்தில் இவர் வழக்கறிஞரும், திரைப்படத் தயாரிப்பாளருமான சி. கே. சதாசிவன் (சி. கே. சச்சி) என்பவருடன் குடும்பம் நடத்தினார். காச நோயால் பாதிக்கப்பட்டு சென்னை கோபாலபுரத்தில் இருந்த அவரது வீட்டில் 1951 நவம்பர் 7 மாலை தனது 32வது அகவையில் காலமானார்.
# தன்னினப்படுகொலை

**தன்னினப்படுகொலை** *(Autogenocide)* என்பது அரசாங்கம் அல்லது சொந்த மக்கள் அந்நாட்டின் குடிமக்களை இனப்படுகொலை செய்து அழிக்கும் செயலாகும். தன்னினம் (auto) என்ற சொல் கிரேக்க மொழியில் உள்ள தற்சுட்டு பதிலிடு பெயரில் இருந்தும், படுகொலை (genocide) என்ற சொல் கிரேக்க மொழியில் உள்ள இனம், பழங்குடி என்னும் பொருளில் இருக்கும் (genos) என்ற சொல்லில் இருந்தும், இலத்தீனில் கொல் என்னும் பொருளைத் தாங்கியிருக்கும் (cidere) என்ற சொல்லில் இருந்தும் (Autogenocide) , தன்னினப்படுகொலை என்ற சொல் உருவாகியுள்ளதாக கூறப்படுகிறது.  
மற்றவர்கள் இனப்படுகொலைச் செயலில் ஈடுபடும் போது அவர்களைக் குறிப்பிட்டுச் சொல்ல, கம்போடிய கெமர் ரூச் அரசாங்கத்தின் செயல்பாடுகளை ஒப்பிட்டு அடையாளப்படுத்திக் கூறுவதற்காகவே 1970 களின் பிற்பகுதியில் இச்சொல் உருவாக்கப்பட்டுள்ளது. இசுரேலிய இச்யீவிசு மக்களையும் மற்றும் இந்தோ ஐரோப்பிய இன சிலாவிக் மக்கள் இனத்தையும் செருமனியின் நாசிப் படையினர் கொன்று குவித்தபோது இச்சொல் பயன்படுத்தப்பட்டது.
# தன்னினப்படுகொலை

## கெமர் ரூச்சின் தன்னினப்படுகொலை

கம்போடியாவின் தலைநகரான புனோம் பென்னில், *சாவ் பொனிய யாட்* பள்ளியானது, கெமர் ரூச் (1975-1979) காலத்தில் கொடுஞ்சிறையாக மாற்றப்பட்டது. 1975 ஆம் ஆண்டு ஆகத்து மாதம், இப்பள்ளியின் ஐந்து கட்டிடங்களின் வகுப்பு அறைகள், சிறு சிறு கைதியறையாக மாற்றப்பட்டன. இப்பள்ளியின் பெயரானது எஸ்-21 (Security Prison 21 = S-21) என மாற்றப்பட்டது. இதனை அடிப்படையாகக் கொண்டு, அந்நாடு முழுவதும் 150 சிறைச்சாலைகள் ஏற்படுத்தப்பட்டன.
இச்சிறைச்சாலைகள் *டுவல் செலெங்* என கிமெர் மொழியில் அழைக்கப்பட்டன. தமிழில் இதன் பொருள் *நஞ்சு மரங்களின் மலை* அல்லது "நச்சேற்ற மலை" எனலாம். இச்சிறைச்சாலை மனிதப்படுகொலை செய்யப்பட்டது.  
இதுபோன்ற நாடு முழுவதும் 150 சிறைகளிலும், மனிதப்படுகொலைகள் செய்யப்பட்டன. சிறைச்சாலைகளைச் சுற்றிலும் மின்கம்பிகள் பொருத்தப்பட்டு, அதன் வழியாகவும் நிறைவேற்றப்பட்டன. மிகக்கடுமையான சித்ரவதைக் கூடமும் அமைக்கப்பட்டு, கொலைகளைச் செய்தனர்.. இவ்விணையத்தில், கம்போடிய தன்னினப் படுகொலைகள் தொடர்புடைய, பல வரலாற்று ஆவணங்களைக் காணலாம்.
# தன்னினப்படுகொலை

## அமெரிக்கர்களின் தன்னினப்படுகொலை

அமெரிக்கர்களின் தன்னினப்படுகொலைகள் மிகவும் வெளிப்படையான சட்டத்தாலும், பொது ஊடகங்களாலும் நடைபெற்றன. இவ்வாறு சட்டப்பூர்வமாக இறந்தவர்கள் அமெரிக்கக் குடியுரிமை பெற்றிருந்தாலும், இவர்கள் அங்கு அடிமைகளாகப் பண்ணைகளிலும், தொழிற்சாலைகளிலும் வாழ்க்கை நடத்தி இருந்தனர். பணக்காரர்களும், அதிகாரம் கொண்டவர்களும் தங்களுடைய ஆளுமைத்திறனைக் காட்டவும், வருமானத்தைக் கட்டிக்காக்கும் இதனை செய்தனர்.
கிரிகெரி. எச். சுடான்டன் என்ற அமெரிக்க ஆய்வுப் பேராசிரியர் படுகொலைகள் நடத்தப்படுவதை ஆராய்து, அதனை எட்டு நிலைகளாக நடக்கிறது என ஒரு கோட்பாட்டை விளக்கினார். அக்கோட்பாட்டின் அடிப்படையில் அதனை தடுக்கலாமென்று எடுத்துரைத்தார்.
# தன்னினப்படுகொலை

## அமெரிக்கர்களின் தன்னினப்படுகொலை

### படுகொலை கோட்பாட்டின் நிலைகள்

பெண் ஆளுமை செய்கின்ற, *தாய் உரிமை முறை* (matriarchal system) சமூகத்தினரில், இது நடைபெறுவதில்லை. ஆண் ஆளுமை செய்கின்ற, * தந்தையாட்சிக் கொள்கை* சமூகத்தினரிடையே( patriarchalism) இது நடைபெறுகிறது. தனியொருவரைக் கொல்லாதல் என்பது படுகொலை என்றாகிறது. பல மனிதர்களைச் சட்டப்படியாக கொத்தாகக்கொல்லுதலை, தன்னினப்படுகொலை எனலாம். இதற்கு சமூக ஊடகங்களும் துணை நிற்கின்றன.
1. **தீர்மானம்:** சமூகத்தின் மேல்தட்டு மக்களால் இது தீர்மானிக்கப்படுகிறது. அவர்களின் ஆளுமைத்திறனையும், பொருளாதாரத்தையும் நிலைநிறுத்த/மேம்படுத்த இது நிகழ்கிறது.
1. **இனவகை:** சமூகப் பிரிவுகள் சாதி, மதம், மொழி, நாடு அடிப்படையில் மக்கள் குழுக்களாகப் பிரிகின்றனர். அமெரிக்காவில் பணக்கார வகுப்பு (plutocracy)அடிப்படையில் பிரிகின்றனர்.
1. **குறியாக்கம்:** ஒரு குறிப்பிட்ட இனக்குழுவினை அடையாளமிட, குறிகளால் குறிப்பிட்டு, செய்திகளை பரப்புகின்றனர். இது மேலும், பிளவினையும், குழுமச்செறிவையும் அதிகரிக்கிறது.
1. **மனிதஉரிமை:** தான் குழு அல்லாதவருக்கு பல அடிப்படை உரிமைகள் மறுக்கப்படுகின்ற இயல்பு/சட்டம்
1. **மீ எதார்த்தம்:** இந்நிலை (surrealism)யானது ஊடகங்களால் திரும்ப, திரும்ப புணர்வுகள் கூறப்பட்டு, எதார்த்த நிலையை மாற்றுகிறது.
1. **நடுநிலை:** உண்மையை எதிர்த்து கூறும் இயல்பற்று நடுநிலை பேணுதல் என்று மக்களை ஒதுக்குதல். உள்ள நிலையை காப்பறுதல் (the status quo)
1. **அணியமாதல்:** கிராமப்புற ஈடுபட்டாளர்களையும், பாதிப்பு அடைந்தவர்களையும் மனதளவில் பழிவாங்க, வாய்ப்புக்காகக் காத்திருக்கும் படி செய்தல்.
1. **வேரறுத்தல்:**மறைமுகமாக அவர்களின் தேவைகளைத் தடுத்தல், மனதளவில் நோகசெய்தல் ; *சாகலாம்* என்ற எண்ணத்தை தூண்டல் ("weathering away")
1. **மறுத்தல்:** இது அமெரிக்காவில் அதிகம். மறைமுகமாக குறிப்பிட்ட சமூகத்தினருக்கு சமூக பாதுகாப்பு தராது இருத்தல். சட்டவழியே இப்பாதுகாப்பை அதிகப்படுத்தினால், ஆண்டுதோறும் ஒரு இலட்சம் நபர்கள் முன் வாழ்நாள் இறப்புக்கு ஆளாக மாட்டர்கள் என்றும் உரைக்கின்றனர்.
# தென்னாப்பிரிக்கத் துடுப்பாட்ட அணியின் இந்தியச் சுற்றுப் பயணம், 2015

தென்னாபிரிக்கத் துடுப்பாட்ட அணி இந்தியாவில் 2015 செப்டம்பர் 29 முதல் 2015 டிசம்பர் 7 வரை சுற்றுப்பயணம் மேற்கொண்டது. இச்சுற்றுப் பயணத்தில் அது இந்தியத் துடுப்பாட்ட அணிக்கு எதிராக நான்கு தேர்வுப் போட்டிகளிலும், ஐந்து ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் பங்குபற்றியது. இந்தியா தேர்வுத் தொடரில் வெற்றி பெற்றது. அதே வேளையில் தென்னாப்பிரிக்கா ஒருநாள், மற்றும் இருபது20 போட்டித் தொடர்களைக் கைப்பற்றியது.  
இத்தொடர்ப் போட்டிகளில் இருந்து இந்தியாவுக்கும், தென்னாப்பிரிக்காவுக்கும் இடையிலான சுற்றுப் போட்டிகள் மகாத்மா காந்தி-நெல்சன் மண்டேலா தொடர்கள் என அழைக்கப்படவுள்ளன. இதற்கான வெற்றிக் கிண்ணம் விடுதலைக் கோப்பை என அழைக்கப்படும்.
# தென்னாப்பிரிக்கத் துடுப்பாட்ட அணியின் இந்தியச் சுற்றுப் பயணம், 2015

## அணிகள்

| தேர்வுகள் | பஒநா | இ20ப |
| --- | --- | --- |